b'\n_START_ARTICLE_\nVeronica Vaida\n_START_SECTION_\nFamilia \xc8\x99i educa\xc8\x9bia\n_START_PARAGRAPH_\nVaida s-a n\xc4\x83scut \xc3\xaen 1950 \xc3\xaen Bucure\xc8\x99ti. P\xc4\x83rin\xc8\x9bii ei erau din Transilvania \xc8\x99i s-au \xc3\xaent\xc3\xa2lnit dup\xc4\x83 al doilea R\xc4\x83zboi Mondial. Mama ei a supravie\xc8\x9buit Lag\xc4\x83rului de la Auschwitz, iar tat\xc4\x83l s\xc4\x83u a fost de\xc8\x9binut politic. A mers la o \xc8\x99coal\xc4\x83 maghiar\xc4\x83 din Cluj \xc8\x99i s-a \xc3\xaentors \xc3\xaen Bucure\xc8\x99ti \xc3\xaen 1963, unde a studiat chimia la Universitatea din Bucure\xc8\x99ti. Dup\xc4\x83 ce a v\xc4\x83zut un post \xc3\xaen SUA publicat \xc3\xaen 1969, s-a mutat la Universitatea Brown, pentru a lucra pe detectoare pentru raze moleculare. Ea s-a al\xc4\x83turat Universit\xc4\x83\xc8\x9bii Yale pentru studii postuniversitare \xc3\xaen 1973, dar s-a chinuit s\xc4\x83 g\xc4\x83seasc\xc4\x83 un \xc3\xaendrum\xc4\x83tor academic deoarece academicienii b\xc4\x83rba\xc8\x9bi erau de opinie c\xc4\x83 chimia organic\xc4\x83 era \xe2\x80\x9enepotrivit\xc4\x83 pentru femei\xe2\x80\x9d. \xc3\x8endrum\xc4\x83torul ei original a fost Geraldine A. Kenney-Wallace, care a plecat de la Yale pentru a \xc3\xaenfiin\xc8\x9ba primul laborator de spectroscopie ultrarapid\xc4\x83 la Universitatea din Toronto. \xc3\x8en cele din urm\xc4\x83, a ob\xc8\x9binut doctoratul la Universitatea Yale, \xc3\xaen 1977.\n_START_SECTION_\nCarier\xc4\x83\n_START_PARAGRAPH_\n\xc3\x8en 1977, Vaida a devenit un cercet\xc4\x83tor postdoctoral Xerox la Universitatea Harvard, lucr\xc3\xa2nd al\xc4\x83turi de Dudley R. Herschbach \xc8\x99i Bill Reinhart pe dinamica fotoreac\xc8\x9biilor. A colaborat cu Kevin Peters \xc8\x99i Meredith Lackland la Bell Labs. S-a c\xc4\x83s\xc4\x83torit cu Kevin Peters \xc3\xaen 1978 \xc8\x99i a devenit un membru al facult\xc4\x83\xc8\x9bii la Universitatea Harvard \xc3\xaen aceea\xc8\x99i zi. \xc3\x8en 1980 a fost numit\xc4\x83 membr\xc4\x83 a Alfred P. Sloan Foundation \xc8\x99i savant\xc4\x83 Camille \xc8\x99i Henry Dreyfus \xc3\xaen 1984. Vaida a dezvoltat spectrometria de absorb\xc8\x9bie r\xc4\x83cit\xc4\x83 cu jet pentru a analiza via\xc8\x9ba sistemelor reactive, unde dinamica st\xc4\x83rilor excitate era complicat\xc4\x83 din cauza absob\xc8\x9biei difuze \xc8\x99i fluorescen\xc8\x9bei limitate. A lucrat la un laser excimer, care putea permite grupului s\xc4\x83u s\xc4\x83 studieze complexele metalelor de tranzi\xc8\x9bie. S-a mutat la Universitatea din Colorado Boulder, unde \xc8\x99i-a construit propriul laborator spectroscopie. A identificat starea excitat\xc4\x83 a OCIO cu Susan Solomon, \xc3\xaen 1989. Dup\xc4\x83 colaborarea cu Susan Solomon, Vaida a realizat c\xc4\x83 studiile sale ale compu\xc8\x99ilor model ar putea fi utile \xc3\xaen chimia atmosferei. Astfel, grupul a continuat s\xc4\x83 studieze ozonul atmosferic, clustere de ap\xc4\x83 \xc8\x99i ghea\xc8\x9ba polar\xc4\x83. A divor\xc8\x9bat de Kevin Peters \xc3\xaen 1990._NEWLINE_\xc3\x8en 1993 l-a \xc3\xaent\xc3\xa2lnit pe Adrian Tuck, chimist la Laboratorul Atmosferic de la National Oceanic and Atmospheric Administration. \xc3\x8en 1994 i-a fost acordat o burs\xc4\x83 Erskine la Universitatea din Canterbury din Noua Zeeland\xc4\x83. S-a c\xc4\x83s\xc4\x83torit cu Tuck \xc3\xaen 1997 \xc8\x99i a continuat s\xc4\x83 studieze fragmente organice de pe particule de aerosoli. Ea a propus c\xc4\x83 coagularea \xc8\x99i diviziunea aerosolilor permite substan\xc8\x9belor organice s\xc4\x83 formeze un strat tensioactiv pe suprafa\xc8\x9ba aerosolilor \xc8\x99i a realizat c\xc4\x83 acest lucru este similar cu o bacterie unicelular\xc4\x83._NEWLINE_Grupul ei a \xc3\xaenceput s\xc4\x83 studieze filme organice la interfa\xc8\x9ba ap\xc4\x83-aer, folosind spectroscopia \xc3\xaen infraro\xc8\x99u cu reflec\xc8\x9bie de suprafa\xc8\x9b\xc4\x83 pentru a examina diferen\xc8\x9bele \xc3\xaen ionizarea fenilalaninei din interiorul \xc8\x99i de la suprafa\xc8\x9ba apei. Doctorandul lui Vaida, Elizabeth Griffith, a constatat c\xc4\x83 leg\xc4\x83turile peptidice de la suprafa\xc8\x9ba apei ar fi generate nonenzimatic. \xc3\x8en 2007 a fost numit\xc4\x83 lector distins la Sigma Xi la  Universitatea din Colorado Boulder. A studiat modul \xc3\xaen care lumina soarelui poate oferi abiotic reac\xc8\x9bii prebiotic esen\xc8\x9biale pentru evolu\xc8\x9bia vie\xc8\x9bii. \xc3\x8en 2018, Journal of Physical Chemistry a publicat un tribut dedicat lui Vaida \xc8\x99i cercet\xc4\x83rii acesteia.'